Santa Maria Gloriosa dei Frari kirik

Santa Maria Gloriosa dei Frari (lühidalt Frari) on kirik ja basiilika Itaalia linna Veneetsia San Polo linnaosas. See on üks linna suuremaid kirikuid ning pühendatud Maarja taevaminekule. Frari on ehitatud tellistest ning suuresti säilitanud oma Veneetsia gooti arhitektuurile omase algse ilme. Frantsisklaste kirikule omaselt on selle välisilme üsna tagasihoidlik. Kirikul on kellatorn, mida renoveeriti 2000. aastate alguses. Kirikus on hulgaliselt haudu ja kunstiteoseid. Fraris on paljude sinna maetud veneetslaste, sealhulgas doodžide kujud. Paljud neist on veneetsia skulptuuri märgilised teosed, näiteks Donatello meistritööd. Fraris on kaks Tiziani suurt altarimaali: "Neitsi taevaminek" (1515–1518) ja "Pesaro Madonna" (1510–1511). Selles kirikus on ka ainus Veneetsias originaalis säilinud puitletner. Välislingid Koduleht